Μιλώντας στο γερμανικό κοινοβούλιο, ο Ντράγκι κάλεσε τις κυβερνήσεις να υλοποιήσουν τις απαιτούμενες μεταρρυθμίσεις, εάν θέλουν τα επιτόκια να επιστρέψουν στα φυσιολογικά επίπεδα, ενώ επισήμανε πως «τα χαμηλά επιτόκια είναι αναγκαία προκειμένου να τονωθεί η αγορά».

Παράλληλα, έκανε λόγο για αποφασιστική συμβολή των υπολοίπων μορφών πολιτικής «τόσο σε εθνικό, όσο και ευρωπαϊκό επίπεδο», προκειμένου «να δρέψουμε πλήρως τα οφέλη των συγκεκριμένων νομισματικών μέτρων».

Υπενθυμίζεται πως την Τρίτη ο ΥΠΟΙΚ της Γερμανίας, Βόλφγκαν Σόιμπλε, έκανε λόγο για αύξηση των επιτοκίων, προκειμένου «να έχουμε περισσότερο βιώσιμη ανάπτυξη στην Ευρώπη».